b'\n_START_ARTICLE_\nVerslo vadybos mokykla\n_START_PARAGRAPH_\nVerslo vadybos mokykla\xc2\xa0\xe2\x80\x93 auk\xc5\xa1tojo i\xc5\xa1silavinimo mokykla, suteikianti verslo administravimo laipsn\xc4\xaf. Tokio pob\xc5\xabd\xc5\xbeio universitetas si\xc5\xablo s\xc4\x85skaitybos, vadybos, ekonomikos, finans\xc5\xb3, rinkodaros, \xc5\xbemogi\xc5\xa1k\xc5\xb3j\xc5\xb3 i\xc5\xa1tekli\xc5\xb3 vadybos, organizacin\xc4\x97s elgsenos, ry\xc5\xa1i\xc5\xb3 su visuomene vadybos, strategijos valdymo, informacin\xc4\x97s sistem\xc5\xb3 vadybos ir kiekybin\xc4\x97s analiz\xc4\x97s studij\xc5\xb3 programas._NEWLINE_\xe2\x80\x9eESCP Europe\xe2\x80\x9c 1819 metais \xc4\xafk\xc5\xabr\xc4\x97 ekonomikos mokslinink\xc5\xb3 ir verslinink\xc5\xb3 grup\xc4\x97, \xc4\xaf kuri\xc4\x85 \xc4\xaf\xc4\x97jo ekonomistas Jean-Baptiste Say ir prekybininkas Vital Roux. \xe2\x80\x9eESCP Europe\xe2\x80\x9c buvo pirma verslo mokykla pasaulyje.\n_START_SECTION_\nPaskirtis\n_START_PARAGRAPH_\nVerslo mokyklos XIX am\xc5\xbeiaus pabaigoje imtos kurti politik\xc5\xb3 ir verslinink\xc5\xb3 iniciatyva. Jie suprato, kad verslininku negali tapti bet kuris arba kiekvienas turt\xc4\x85 paveld\xc4\x97j\xc4\x99s \xc5\xbemogus. Norint s\xc4\x97kmingai valdyti versl\xc4\x85 reikia sistemini\xc5\xb3 \xc5\xbeini\xc5\xb3 ir praktikos, o vadovas turi tur\xc4\x97ti speciali\xc5\xb3 \xc4\xafranki\xc5\xb3 ir metodik\xc4\x85. Tod\xc4\x97l ir imta sisteminti bei mokymui pritaikyti praktines \xc5\xbeinias\xc2\xa0\xe2\x80\x93 jos buvo perduodamos pirmiesiems tikriems mokslus i\xc5\xa1\xc4\x97jusiems verslo vadovams. Ilgainiui mokymo programos evoliucionavo: verslo mokyklos tuo pa\xc4\x8diu metu ir skatino versl\xc4\x85 vystytis, ir pa\xc4\x8dios naudojosi jo praktika, kuri\xc4\x85 paversdavo teorin\xc4\x97mis \xc5\xbeiniomis.\n_START_SECTION_\nD\xc4\x97stomi dalykai\n_START_PARAGRAPH_\nVerslo vadybos mokyklose d\xc4\x97stomos \xc4\xafvairios studij\xc5\xb3 programos, da\xc5\xbeniausiai pritaikytos vadovams. Presti\xc5\xbein\xc4\x97 \xe2\x80\x9eSloan\xe2\x80\x9c draugijos (angl. Sloan Fellowship) programa d\xc4\x97stoma tik MIT Sloan vadybos mokykloje bei Stanfordo ir Londono verslo mokyklose.\n_START_SECTION_\nLietuvoje\n_START_PARAGRAPH_\nLietuvoje pagrindin\xc4\x97s yra trys verslo mokyklos. Tai Vilniaus universiteto tarptautinio verslo mokykla (VU TVM), ISM Vadybos bei ekonomikos universitetas ir Baltijos vadybos institutas, labiau \xc5\xbeinomas kaip BMI. Vadybos moksl\xc5\xb3 rinkoje vieni pritraukia tik vadovus, kiti\xc2\xa0\xe2\x80\x93 perspektyviausius samdomus darbuotojus, kuriems vadybos \xc5\xbeini\xc5\xb3 tr\xc5\xabksta kopiant karjeros laiptais. Verslo vadovus pritraukti siekia visos mokyklos.'